เห็นส่วนลดใน Eatigo น่าสนใจ เลยจิ้มจองไปชิมดูซะหน่อย ร้านอยู่ใกล้ The Up มาก ที่จอดรถมีเล็กน้อยข้างร้าน ถ้าที่จอดเต็มก็มีเด็กโบกรถคอยโบกให้ลูกค้าจอดริมถนนหน้าร้าน บางคันโบกให้จอดบนฟุตบาทดื้อๆ ซะเลย 

ร้านโปร่ง สบายๆ ไม่เน้นความหรูหรา มีทั้งห้องแอร์และด้านนอกให้เลือกนั่ง แต่อากาศร้อนมากขอห้องแอร์ดีกว่า พนักงานเยอะบริการเร็ว

อาหารที่สั่ง
1. แหนมเนืองชุดใหญ่ (220) - พนักงานแนะนำให้สั่ง แต่จานนี้ผิดหวังมาก ตัวแหนมเนืองมันไม่ใช่ เนื้อไม่แน่นเด้งอร่อยอย่างที่เคยกินร้านอื่นๆ มา ตัวแหนมเนืองของที่นี่เป็นหมูก้อนเล็กๆ เนื้อหยาบๆ รสเครื่องแกงแปลกๆ น้ำจิ้มก็ใสไป  
2. ข้าวผัดกุนเชียง (70) - กุนเชียงไม่ค่อยดี เราชิมชิ้นเดียวแล้วทิ้งกุนเชียงที่เหลือหมดเลย แต่ข้าวผัดโอเค
3. ขั้วตับพริกไทยดำ (140) - ในเมนู รูปดูน่ากินมาก แต่ของจริงมาชิ้นเล็กๆ ดำปี๋ ให้น้อย
4. ทอดมันปลากราย (120) - มา 4 ชิ้น ชุ่มน้ำมันเลย แต่รสชาติใช้ได้
5. เมี่ยงปลาเผา (425) - จานนี้ดีสุดในมื้อนี้ น้ำจิ้มอร่อย ปลาสด
6. ส้มตำไทย (60) - ธรรมดา
7. ส้มตำหอยดอง (70) - ธรรมดา
8. ปีกไก่ทอด (120) - มา 5 ชิ้น (เล็ก 3 + จิ๋ว 2) อมน้ำมันสุดๆ

ยังดีที่มีส่วนลด Eatigo ถ้าไม่ให้ส่วนลดตรงนี้ก็คงให้แค่ 2 ดาว ราคาเต็มแรงเกินไปเมื่อเทียบกับรสชาติและปริมาณ